OpenSUSE

openSUSE – openSUSE projekto bendruomenės kuriamas Linux platinamasis paketas, kurį remia SUSE Linux ir kitos kompanijos.

 Apžvalga 
openSUSE projektas siekia šių tikslų[http://en.opensuse.org/Project_Overview  Project Overview:
 openSUSE turėtų tapti lengviausiai naudojama Linux versija ir labiausiai išplitusia atvirojo kodo platforma, tinkama tiek pradedantiesiems, tiek profesionaliems vartotojams;
 maksimaliai supaprastinti programinės įrangos kūrimo procesus;
 sukurti openSUSE platformą, kurią pasirenka programišiai ir (programinės įrangos) kūrėjai.

Kaip ir dauguma kitų distribucijų, openSUSE pateikia tiek numatytąją grafinę naudotojo sąsajos (GUI), tiek komandinės eilutės sąsajos parinktis. Diegimo metu vartotojas gali pasirinkti KDE, GNOME ar Xfce aplinkas. openSUSE palaiko tūkstančius įvairiausių  laisvosios /  atviro kodo programinės įrangos paketų.

openSUSE verčiama į 57 kalbas, tarp jų ir į lietuvių kalbąopenSUSE lokalizavimo statistika . openSUSE pagrindu sukurta Lietuvai pritaikyta Linux atmaina su KDE darbalaukio aplinka – Lietukas.

 Platinimas 
openSUSE lengvai ir laisvai prieinama parsisiuntimui. Taigi nors yra tik viena openSUSE distribucija, ji turi keletą leidimų x86 ir x86-64 architektūroms (12.1 versija):
 openSUSE Download Edition: tai laisvai parsisiunčiama ISO versija, prieinama iš openSUSE parsisiuntimo puslapio. Galima pasirinkti demonstracinę (LiveCD) versiją (KDE4 arba GNOME), kuri gali būti įdiegta į standųjį diską, panašiai kaip ir pilnesnė DVD-5 versija. Taip pat sukurti CD su papildoma nuosavybine programine įranga ir CD su papildomų kalbų (įskaitant ir lietuvių) paketais. Ši versija neteikia jokios techninės pagalbos ar nepateikia spausdintų žinynų.
 openSUSE dėžutė: naudotojai gali įsigyti vokišką openSUSE dėžutę iš www.opensourcepress.de. Dėžutėje rasite spausdintą dokumentaciją. Yra tik vokiška dėžutės versija.
 openSUSE FTP: yra mažas parsisiunčiamas ISO, skirtas openSUSE diegimui tiesiai per FTP (diegimas per tinklą). FTP veidrodžiai yra dvejopi: vieni su atviro kodo paketais (OSS), kiti skirti ne atviro kodo paketams, arba tiems, kurių licencija yra ribota (non-oss). FTP gali būti naudojamas parsisiunčiamos ir dėžutės versijos laidoms papildyti.
 openSUSE Factory: yra toliau vystoma būsima versija, kurios momentines kopijas reguliariai pateikia programuotojai (Milestones ir RC) tol, kol paruošia stabilią openSUSE versiją.
 openSUSE Tumbleweed: nuolatinio atnaujinimo (angl. rolling-release) programinės įrangos tobulinimo modelis, kuomet naujos stabilios programų versijos pateikiamos netrukus po jų pasirodymo.

 Savybės 

 YaST valdymo centras 
openSUSE turi diegimo ir administravimo programą, vadinamą YaST2, kuri vienoje sąsajoje tvarko standžiojo disko skaidinius, sistemos sąranką, apima RPM paketų tvarkytuvę, internetinių atnaujinimų vykdymą, tinklo ir užkardos konfigūravimą, vartotojų administravimą ir t. t. Paskutiniu metu įtraukta keletas naujų YaST modulių.

 AutoYaST 
AutoYaST yra YaST2 dalis, skirta automatiniam diegimui. Konfigūracija laikoma XML rinkmenoje, tad diegimas gali vykti be vartotojo įsikišimo.

 ZYpp paketų tvarkytuvė 
ZYpp (arba libzypp) yra Linux programinės įrangos tvarkytuvė, turinti galingą priklausomybių sprendimų įrankį ir patogią paketų tvarkymo aplinką.

 Kūrimo Paslauga 
openSUSE Kūrimo Paslauga () leidžia programinės įrangos kūrėjams naudotis kompiliavimo, versijų leidimo įrankiais ir platinti savo programinę įrangą daugybėje distribucijų, įskaitant Mandriva, Ubuntu, Fedora ir Debian. Ji supaprastina paketų kūrimo eigą, tad programuotojai gali lengviau supakuoti pavienę programą daugybei distribucijų, taip pat ir daugybei openSUSE versijų. Taip vartotojai gali prieiti prie daugiau paketų, nepaisant jų naudojamos distribucijos versijos. Ji viešinama GPL licencijos sąlygomis. [opensuse-announce] Complete openSUSE Build Service under GPL available

 Darbalaukio inovacijos 

 Xgl ir Compiz 
2006 m. sausio 2 d., SUSE programuotojas paskelbė apie Xgl, skirtą X serverio architektūrai, ir leidžiantį išnaudoti šiuolaikinių vaizdo plokščių galimybes naudojant OpenGL tvarkykles. Taip pat išleistas Compiz, viena pirmųjų langų komponavimo tvarkyklių X langų sistemai, kuri gali išnaudoti šiuos OpenGL spartinančius privalumus.

 Darbalaukio inovacijos (KDE) 
SUSE buvo ilgametė KDE viena didžiausių pagalbininkių, ir dabar SUSE rėmėjai daugiau dirba tiesiogiai su KDE nei kitų distribucijų programuotojai. Tačiau SUSE įnašas šioje srityje labai platus ir paliečiantis daugybę KDE dalių, pvz., „kdelibs“ ir „kdebase“, „kdepim“ ir „kdenetwork“. Į kitus išskirtinius projektus patenka:
 KNetworkManager – KDE galinės sąsajos „NetworkManager“ programai.
 Kickoff – naujas K meniu KDE aplinkai.

 Darbalaukio inovacijos (GNOME) 
grupė tapo Novell dalimi ir patobulino GNOME, pvz., programomis „F-Spot“, „Novell Evolution“ ir „Banshee“.
Gnome darbalaukis dabar naudoja slab vietoj klasikinio dvigubo skydelio gnome meniu juostose.

 Laidos 

 Versijų istorija 
openSUSE projektas naują versiją išleidžia maždaug kas aštuonis mėnesius. Kiekviena laida teikia kritinius atnaujinimus dvejiems artimiausiems metams. Nuo 11.2 versijos, kritiniai atnaujinimai bus teikiami, kol nepraeis du mėnesiai po dar dviejų laidų pasirodymo, taigi pagal dabartinį versijų leidimo dažnumą, atnaujinimai bus teikiami maždaug 18 mėnesių.Michael Loeffler (August 14, 2009). „Change in maintenance for openSUSE 11.2 and future versions “. opensuse-announce mailing list. Nuoroda tikrinta 2009-11-10

 Galerija 

 Šaltiniai 

 Nuorodos 
 Lietukas – Lietuvai pritaikyta openSUSE sistema su KDE darbalaukio aplinka 
 Lietuviška openSUSE pagalbos svetainė
 Neoficialus lietuviškas openSUSE gidas pradedantiesiems

Kategorija:Laisvosios operacinės sistemos